CELEX: 32021R1950
Language: et
Date: 2021-11-10 00:00:00
Title: Komisjoni delegeeritud määrus (EL) 2021/1950, 10. november 2021, millega muudetakse Euroopa Parlamendi ja nõukogu direktiivi 2009/81/EÜ seoses asjade, teenuste ja ehitustööde hankelepingute suhtes kohaldatavate piirmääradega (EMPs kohaldatav tekst)

11.11.2021   
               
               
                  ET
               
               
                  Euroopa Liidu Teataja
               
               
                  L 398/19
               
            
         KOMISJONI DELEGEERITUD MÄÄRUS (EL) 2021/1950,
         10. november 2021,
         millega muudetakse Euroopa Parlamendi ja nõukogu direktiivi 2009/81/EÜ seoses asjade, teenuste ja ehitustööde hankelepingute suhtes kohaldatavate piirmääradega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. juuli 2009. aasta direktiivi 2009/81/EÜ, millega kooskõlastatakse teatavate kaitse- ja julgeolekuvaldkonnas ostjate poolt sõlmitavate ehitustööde ning asjade ja teenuste riigihankelepingute sõlmimise kord ja muudetakse direktiive 2004/17/EÜ ja 2004/18/EÜ (1), eriti selle artikli 68 lõike 1 teist lõiku,
         ning arvestades järgmist:
         
                     (1)
                  
                  
                     Nõukogu kiitis otsusega 2014/115/EL (2) heaks Maailma Kaubandusorganisatsiooni raames sõlmitud riigihankelepingu (3) muutmise protokolli. Muudetud riigihankeleping (edaspidi „leping“) on mitmepoolne kokkulepe, mille kohaselt avavad kokkuleppe osalised üksteisele oma riigihanketuru. Lepingut kohaldatakse kõigi riigihangete suhtes, mille väärtus vastab selles sätestatud summale (edaspidi „piirmäärad“), mis on väljendatud eriarveldusühikutes, või ületab seda summat.
                  
               
                     (2)
                  
                  
                     Üks Euroopa Parlamendi ja nõukogu direktiivi 2014/25/EL (4) eesmärkidest on võimaldada hankijatel järgida direktiivide kohaldamisel ka kokkuleppes sätestatud kohustusi. Direktiivi 2014/25/EL artikli 17 kohaselt kontrollib komisjon iga kahe aasta tagant, kas kõnealuse direktiivi artikli 15 punktides a ja b kehtestatud piirmäärad vastavad lepingus sätestatud piirmääradele, ning vajaduse korral muudab neid.
                  
               
                     (3)
                  
                  
                     Direktiivis 2014/25/EL sätestatud piirmäärad on läbi vaadatud. Direktiivi 2009/81/EÜ artikli 68 lõikes 1 sätestatud piirmäärad tuleb ühtlustada direktiivis 2014/25/EL sätestatud läbivaadatud piirmääradega.
                  
               
                     (4)
                  
                  
                     Direktiivi 2009/81/EÜ artikli 68 lõike 1 kohaselt vaatab komisjon läbi ka kõnealuse direktiivi artiklis 8 sätestatud piirmäärad samaaegselt direktiivis 2004/17/EÜ (5) sätestatud piirmäärade läbivaatamisega. Euroopa Parlamendi ja nõukogu direktiivi 2004/17/EÜ kehtetuks tunnistanud direktiivi 2014/25/EL artikli 17 lõikes 1 on sätestatud, et komisjon vaatab piirmäärad läbi iga kahe aasta järel, nii et muutus jõustub alates 1. jaanuarist. Seega tuleks 2022.–2023. aasta piirmäärasid kohaldada alates 1. jaanuarist 2022.
                  
               
                     (5)
                  
                  
                     Seega tuleks direktiivi 2009/81/EÜ vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Direktiivi 2009/81/EÜ artiklit 8 muudetakse järgmiselt:
            
                        (1)
                     
                     
                        punktis a asendatakse summa 428 000 eurot summaga 431 000 eurot;
                     
                  
                        (2)
                     
                     
                        punktis b asendatakse summa 5 350 000 eurot summaga 5 382 000 eurot.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 216, 20.8.2009, lk 76.
         
            (2)  Nõukogu 2. detsembri 2013. aasta otsus 2014/115/EL riigihankelepingu muutmise protokolli sõlmimise kohta (ELT L 68, 7.3.2014, lk 1).
         
            (3)  ELT L 68, 7.3.2014, lk 2.
         
            (4)  Euroopa Parlamendi ja nõukogu 26. veebruari 2014. aasta direktiiv 2014/25/EL, milles käsitletakse vee-, energeetika-, transpordi- ja postiteenuste sektoris tegutsevate üksuste riigihankeid ja millega tunnistatakse kehtetuks direktiiv 2004/17/EÜ (ELT L 94, 28.3.2014, lk 243).
         
            (5)  Euroopa Parlamendi ja nõukogu 31. märtsi 2004. aasta direktiiv 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134, 30.4.2004, lk 1).